Martin Camaj
<s>Martin Camaj (21. jul 1925 – 12. mart 1992) bio je albanski folklorist, lingvist i pisac.</s><s>Smatra se jednim od najznačajnijih pisaca albanske proze.</s><s>Njegov roman Rrathë () drži se prvim pshiloškim romanom u albanskoj književnosti.</s>

<s>Život
Martin Camaj rođen je u Temalu, u Skadarskom distriktu Skadarskog okruga u sjeverozapadnoj Albaniji 21. jula 1925. godine.</s><s>Prvo je studirao na isusovačkom Saverijanskom kolegiju u Skadru, a potom na Sveučilištu u Beogradu.</s><s>Kasnije je Camaj radio kao profesor albanskog jezika na rimskom Sveučilištu Sapienza, gdje je 1960. godine završio poslijediplomski studij lingvistike.</s><s>Godine 1957. postao je glavni urednik albanološkog časopisa Shejzat, koji je izlazio u Rimu.</s><s>Godine 1961. nastanio se u Münchenu i prvo radio kao lektor na Sveučilištu Ludwig Maximilian u Münchenu, a 1964. stekao je naslov Privatdozent.</s><s>Godine 1970. stekao je profesorsko mjesto i do 1990. godine bio je profesor albanologije na istom sveučilištu.</s><s>Nastanivši se 1970-ih u Lenggriesu u Bavarskoj, tamo je i umro 12. marta 1992. godine.</s>

<s>Djela
Camajeva djela vrte se oko tema poput gubitka i potrage za tradicijom te usamljenosti koju donose buduće promjene.</s><s>Njegove prve pjesničke zbirke Nji fyell ndër male () i Kanga e Vërrinit () objavljene su u Prištini 1953, odnosno 1954. godine; obje su nadahnute autorovim rodnim mjestom u gorju sjeverne Albanije i izvršile su značajan poticaj za razvoj albanske poezije na Kosovu ranih 1950-ih godina.</s><s>Njegovo prvo veliko prozno djelo bilo je Djella, objavljeno u Rimu 1958. godine.</s><s>Sljedeći roman, Rrathë () objavljen je u Münchenu 1978. godine.</s><s>Za Krugove, koji su njegovo najveće djelo, trebalo je Camaju petnaest godina da bi ga dovršio i taj se roman smatra prvim psihološkim romanom napisanim na albanskom jeziku.</s><s>Roman je podijeljen u tri kruga: voda, vatra i krv, koji simboliziraju metafizičke i socijalne teme koje se ponavljaju.</s><s>Godine 1981. objavljena je zbirka pod nazivom Shkundullima (), koja je obuhvaćala pet kratkih priča i jednu Camajevu predstavu.</s><s>Njegov posljednji roman, Karpa, objavljen 1987. godine u Rimu, distopijsko je djelo smješteno u 2238. godinu.</s>

<s>Reference</s>

<s>Albanski pisci
Albanski romanopisci</s>

